ایران‌دا، تایلند قادینلار کبدی میلی تیمینین کیشی مربی‌سی، کیشیلرین سالونا گیریشینین قاداغان اولماسی سببی ایله مسابیقه‌نین اویناندیغی ساحه‌یه باش اورتوسو تاخاراق گیردی.
ایران ایشچی خبر آژانسینین (ایلنا) خبرینه گؤره، گرگان شهرین‌ده اؤتن هفته گئچیریلن آسیا کبدی تورنمنتی چرچیوه‌سین‌ده، تیمین باشین‌دا اولماق ایسته‌یه‌ن کیشی مربی باش اورتوسو  ایله سالونا گیردی.
تایلندلی مربی‌نین سالون‌داکی حجاب‌لی شکیللرینین ایران مئدیاسین‌دا تپکیلره یول آچماسی سونراسی آچیقلامالار وئره‌ن ایران کبدی فدراسیونو باشقانی محمدرضا مقصودلو، کیشیلرین سالونا گیریشینین قاداغان اولدوغونو، تایلندلی مربی‌نین اؤز ابتکاری ایله بئله بیر یولا ال آتدیغینی بیلدیردی.
مقصودلو، گؤرونتولرین مئدیایا چیخماسینین "قصدلی و اویونلارا کؤلگه سالما آماجلی" اولدوغونو ایر‌لی سوردو.
باش‌دا سوسیال مئدیا اوزرین‌دن اولماق اوزره، بیر چوخ طبقه‌دن بو "تراژی کومیک" اولایین نتیجه‌لرینین، ایران ایدمان فدراسیون طرفین‌دن دگرلندیریلمه‌سی لازیم اولدوغو وورغوسو ائتدی.
کؤکو هیندیستانا دایانان و اوزاق دوغودا گئنیش شکیل‌ده اوینانیلان کبدی اویونو، بیر اویونچونون رقیب میدانینا گیریب نفس آلمادان رقیب اویون‌چولارا دیمه‌سی و اؤز ساحه‌سینه گئری قاییتماسی اساسینا دایانیر.
